prof. dr Nikola Samardžić

Filozofski fakultet

Univerzitet u Beogradu

Filozofski fakultet u Nišu

Recenzija knjige dr Miloša Đorđevića

*Kraljevstvo Srbija: provincija Habzburške Monarhije (1718-1739)*

Na osnovu odluke Nastavno-naučnog veća Filozofoskog fakulteta u Nišu imenovan sam za recenzenta knjige *Kraljevstvo Srbija: provincija Habzburške Monarhije (1718-1739)* doc. dr Miloša Đorđevića.

Rukopis knjie koji mi je dostavljen sadrži 256 stranica i sve neophodne elemente (sadržaj, uvodna razmatranja, naučni aparat, gafikoni i tabele, itd). Rukopis je već prelomljen i nema potrebe za dodatnim intervencijama. Rad na ovoj tematici potekao je iz istraživanja obavljenih u Beogradu i Beču, i monografija ispunjava jedno nedovoljno ispitano razdoblje srpske istorije XVIII veka, naročito prošlosti Beograda i pograničnog područja između Austrije i Turske. Objavljivanje ove knjige štaviše se podudara s tristagodišnjicom mira u Požarevcu 1718. koji je ustanovio novu granicu između Austrije i Turske i uredio prve slobode kretanja i trgovine u Podunavlju. Istovremeno je razdoblje koje je autor podrobno istražio period prve evropeizacije Beograda, s počecima barkone arhitekture, urbanizacije i otvaranja prema novom kulturnom i ekonomskom prostoru koje je omogućila austrijska uprava. Naročita vrednost ove knjige je u obradi originalne građe Beogradske administracije koja je 2008. otkrivena u depou Arhiva Srbije u Beogradu (ugovori, aredne, fiskalni podaci, zaštita granice itd). U monografiji je, prvi put u nauci, detaljno ispitana građa iz fascikle „Serbien: Berichte und Vorschläge zu seiner besseren Verwaltung (1719-1739)“ Finansijskog i Komorskog arhiva u Beču.

Dugo se u našoj nauci nije pojavila studija, zasnovana na prvorazrednom i delimično nepoznatom izvornom materijalu. Autor je savladao izuzetno složenu problematiku carina, finansija, ekonomije, demografije. Moja sugestija bi bila da naslov knjige bude *Kraljevstvo Srbija (1718-1739)*. Taj termin je usvojen u nauci, a možda bi skraćena verzija bila privlačnija širok publici koja ovu knjiu takođe zaslužuje.

U Beogradu, 16. januara 2018.

prof. dr Nikola Samardžić